Boilies - Boilie Making - Boilie Ingredients - Boilie Maak
Tuisgemaakte Boilies Deel 1.
‘HNV’ of te wel ‘High Nutritional Value boilies’ is boilies wat hoë protein bestandele (Boilie Ingredients) bevat as basis in die boilie mengsel. Hierdie tipe boilies is hoë voedingswaarde boilies om rede dit die beste gekonsentreerde elemente vir ‘n gebalanseerde diëet vir vis voorsien.
Daar is verskeie New Zealandse melk proteine wat gebruik kan word in HNV boilies, ongelukkig is hierdie melk proteine baie duur en redelik moeilik bekombaar, wat die goedkoper en meer bekombare produkte vir die hengelaar die beter opsie maak om nogsteeds ‘n goeie gehalte boilie te kan verkry.
Bo en behalwe die melk proteine word daar ook verskeie ander produkte soos koekmeel of melkpoeier benodig wat dien as ‘n bindmiddel, geursels, kleursels en aanlokkers om die boilies aantreklik te maak vir die vis en eiers wat dien as vloeistof in die boilie mengsel.
1: Boilie Binders.
Die grootste deel van die Boilie Mengsel (Base Mix) bestaan gewoonlik uit Binders (tot omtrent 50%). 'n Goeie binder is nodig want sonder dit sal die Boilie Mengsel nie rol nie en kan jy nie boilies maak nie. Die mees bekendste bind middel is soya meel en semolina, maar amper enige tipe meel kan werk.
Die hoeveelheid binder wat jy nodig het hang alles af van die ander tipe bestandele (Boilie Ingredients) wat jy gaan gebruik. Begin met 50% en kyk hoe die basis (Base Mix) rol. Jy kan altyd die hoeveelheid binder verminder as jy daarmee kan weg kom.
- Soya Meel
Soya is ‘n uitstekende bestandeel (Boilie Ingredients) in enige boilie mengsel en dit is afkomstig vanaf Soja bone wat gemaal word. Soya bevat vet (wat help om die voedings profiel van die aas te blanaseer) en olie (‘n aanlokker vir vis). Soya is ook ‘n uitstekende draer van geur en rol makliker bolletjies as Semolina.
Soya maak ‘n sagter aas as Semolina en vorm die hoof basis van die boilie mengsel. Tot en met 50% kan in enige boilie mengsel gebruik word en is maklik bekombaar by enige supermark of gesondheidswinkel.
Semolina is basies die produk wat verkry word wanneer koring gemaal word na meel. Semolina bevat ‘n hoë koolhidraat inhoud, dit vorm ‘n rubberige en elastiese boilie wat eweredig hard word, dit is ‘n goeie draer van geur, en dit is ideaal vir gebruik in vismeel mengsels. Semolina vorm die basis vir goedkoper mengsels.
Die helfde semolina met die helfde soya meel, gemeng met geursels en versoeters vorm dan die basis van goedkoper boilies, maar bly net so effektief om vis mee te vang. Dit is bekombaar by meeste superkarkte teen ‘n billike prys.
Mieliemeel is ‘n koolhidraat, dit is goedkoop, ‘n goeie geur draer en dit maak boilies hard en dig. Mieliemeel is ‘n goeie produk om te gebruik as kostes ‘n faktor is en ‘n klein hoeveelheid kan in amper enige boilie mengsel gebruik word.
- Aartappel meel
Aartappel meel trek heelwat water wat veroorsaak dat die boilies se uitdroog proses verkort word. Dit is wel ‘n relatiewe duurder aas, sowat 15% kan in die basis mengsels gebruik word.
Poeiermelk is ‘n goeie bindmiddel wat vir ‘n sagter aas voorsien. Dit voorsien proteine en gee ‘n romerigheid aan die boilies. Tot en met 30% poeiermelk kan in die basis mengsel gebruik word.
- Klaar gemaakte Boilie Mengsel Basisse (Base Mixes)
'n Ander opsie is om Klaar gemaakte Boilie Mengsel Basisse te koop waarby jy dan die verdkillende geursels ens kan by voeg om steeds jou eie Boilies te kan maak. Klaar gemaakte Boilie Mengsels maak die lewe net 'n bietjie maklikker as om self die mengsels te moet gaan koop en meng maar mag duurder uit werk. Die mengsels in gewoonlik 'n baie goeie voedings waarde tipe mengsel so jy kan weet dat jy hoë gehalte boilies gaan kry.
Karp is mal oor die kraak effek van sekere kos. 'n Groot deel van hulle kos bestaan uit diertjies met 'n harde dop so as jy dit kan naboots in jou boilies dan is dit altyd net voordelig. Met die tekstuur wat jy verander laat jy ook meer geur in die water vry as met net 'n gewone gladde boilie.
Voël saad is die mees algemeenste maar jy kan ook ander goed in sit soos bv. kelp meel. 10-20% Sade saam met jou mengsel is 'n goeie persentasie om mee te werk in meeste mengsels en soms tot so hoog as 30% in ander mingsels.
Voeg sowat 50g tot 200g voëlsade by elke kilogram van die basis mengsel om ‘n voëlkos mengsel te maak. Daar is ‘n magdom sade om van te kies en te keur.
- Neger Saad:
Neger saad word oor die algemeen die meeste in boilies gebruik, dit bevat baie natuurlike olies en is ‘n langerige swart saad.
- Swart/Rooi Raap Saad:
Hierdie sade bevat ook heelwat natuurlike olies en is veral gewild onder die lokale boilie vervaardigers.
- 16 Saad mengsel:
Hierdie mengsel bevat al die belangrikke olie sade wat benodig word in boilies en is redelik goedkoop. Om die rol van die boilies te vergemaklik kan die sade gemaal word en daarna selfs gesif word voor dit in die mengsel gebruik word.
- Robin Red:
Hierdie mengsel is ‘n donker rooi voëlkos mengsel wat verskeie sade, speserye, vitamines, suikers en olies bevat. Dit word in Engeland deur Haith’s vervaardig en bevat karofielrooi (wat ‘n natuurlikke aanlokker vir vis is) en kan in amper enige mengsel gebruik word.
- Canary Colour Food:
Canary colour food bevat karofiel rooi, eier, aminosure en proteine en kan by die meeste dierewinkels gekry word. Dit is nie so goed soos die Robin Red nie maar is meer algemeen beskikbaar as die Robin Red.
Die sade en nog vele ander kan gekoop word by hierdie web-skakel.
Sommige proteiene is meer verteerbaar as ander en almal het verskillende persentasies proteien wat hulle bevat. Die twee bekenstes is melk proteiene en vismeel.
- Marine vismeel:
Marine vismeel bevat al die natuurlikke aanlokkers wat ‘n boilie nodig het, soos vetsure, omega 3 olies, aminosure en proteine, wat beteken dat geen adisionele aanlokker bygevoeg hoef te word nie en dat daar ook nie vooraf met boilies gevoer hoef te word nie. Saam met die vismeel kan vis geursels soos die Monster Crab gebruik word, en geure soos Scopex is ook uiters doeltreffend.
Marine vismeel verteer baie makliker as sommige ander produkte, dit speel ook ‘n belangrikke rol wanneer die vis se liggaam dit omsit in energie. Die vismeel word in die basiese mengsel gebruik saam met ‘n bind middel en koolhidrate. Sowat 30% tot 50% word in die basis mengsel gebruik. Standaard vismeel bevat gemiddeld 70-80% proteiene en "pre-digested" vismeel bevat so 90% proteiene.
- Melk Proteiene
Melk proteiene soos Kaseien en Kalsium Kaseien het gewoonlik meer voedingswaarde as vismeel en bevat 90%+ proteiene. Melk Proteiene is ook maklikker vir karp om te verteer by koue temperature maar is duurder as gewone vismeel.
' HNV Boilie Mengsel bevat gewoonlik so tussen 35-45% proteiene.
4: Bymiddels en Aanlokkers
Oor die algemeen is die verskillende boilies se basis mengsels dieselfde, dit is die bymiddels en aanlokkers wat die verkil maak tussen ‘n goeie boilie en ‘n suksesvolle boilie. Dit is die byvoegging van produkte wat lekker proe, ruik en die vis lok wat die sleutel tot sukses inhou.
Betaine word altyd gebruik in enige tipe boilie en dien as ‘n uitstekende lokmiddel wat die vis se aptyt opwek. Betaine bevat aminosure en beinvloed nie die geure van die ander produkte wat saam met dit gebruik word nie. Daar word aanbeveel om so 20 tot 30g per kilogram boilie mengsel te gebruik.
- Swart Peper Essensiële Olie:
Hierdie olie is beslis die beste aanlok essensiële olie op die mark wat nie ander geure beinvloed nie. Gebruik ‘n minimum van een druppel per eier in enige mengsel. Afhangende van ander produkte wat bygevoeg word moet so 2-3ml van hierdie olie by enige vrugte of sout mengsel gebruik word.
- Biosquid Vloeistof:
Biosquid Vloeistof is ‘n uiters hoë-graad vloeistof wat ‘n wye spektrum aminosure, minerale en vitamines bevat.
Gebruik sowat 10 tot 15 ml Biosquid Vloeistof per 2 eier mengsel.
- Chemiese geursels:
Europese geursels word vervaardig spesiaal vir die maak van boilies en die geursels kook nie maklik uit nie, in teendeel kom die geur ten volle uit met die kook proses. Suid Afrikaanse geursels aan die ander kant word gemaak met ‘n alkohol basis wat vinnig verslaan tydens die kook proses. Wanneer ‘n lokale geursel gebruik word moet so 15 tot 30 ml per 500g basis mengsel gebruik word om die optimale geur te verkry.
- Kleursel Poeiers:
Nes die lokale geursels verloor die lokale kleursels ook hul kleur met die kook proses, selfs die byvoegging van nog kleursels verhoed dit nie die kleur verandering nie. Dit sal beter wees om in ‘n duurder en beter gehalte kleursel te belê om beter kleur te behou.
Meeste geursels veroorsaak ‘n bitter nasmaak, daarom is die rol van ‘n versoeter so belangrik. Kombuis suiker kan dien as ‘n versoeter, maar die Ultra Versoeter is sowat 400 keer soeter as die normale kombuis suiker wat dit baie meer effektief maak. Gebruik so kwart teelepel per kilogram boilie mengsel.
Olie help om te voorkom dat die boilie mengsel aan die rol tafel sal vasklou wanneer die boilies gerol word. Enige kook olie kan gebruik word maar olies soos Tigernut, Sweetcorn en Hemp Seed olie verskaf bykomende voeding wat normale olie nie voorsien nie. Hierdie olies is ook uitstekende lok middels, gebruik sowat 10ml per 2 eier mengsel.
Daar is verskeie redes hoekom eiers in boilies gebruik word, die hoof rede is oor dit as vloeistof in die mengsel dien. Eier help ook om die protein vlak te verhoog, dit verhoed dat die boilies bars met die kook proses, dit maak die boilies hard en dit sorg dat die skilletjie aan die buitekant hard kook.
Gebruik twee eiers in die boilie mengsel en voeg dan al die geursels en kleursels ens daarby. Wanneer jou mengsel ‘n stywe deeg gevorm het, en nie meer aan jou vingers vasklou nie, dan het jy die ideale mengsel. Wees versigtig dat die mengsel nie te styf is nie, wanneer daar baie vloeistowwe bygevoeg word kan die eier vervang word met ‘n eier poeier sodat die mengsel nie te slap is nie.
Basiese Resepte (Boilie Recipe):
50/50: 400g Semoling en 500g Soja gemeng met 100g poeier melk.
250g melk poeier, 250g mieliemeel en 500g Soya.
1: Moenie minder as 50% binder met 'n vismeel mengsel gebruik nie.
2: Milk Proteiene kan baie sag op eindig so oorweeg iets soos "egg albumin" om die boilies harder te maak as jy baie melk proteiene gaan gebruik.
3: Sade moet fyn gemaal word voor jy hulle gebruik. Hoe fyner die sade hoe fyner die tekstuur maar dit maak dit maklikker om te rol.
4: In die winter moet jy dit oorweeg om minder olies te gebruik omrede olies baie minder "vloei" in die winter en kan die geursels wat jy graag in die water sal wil laat vrystel eerder vas hou as vry laat.
5: Om die Boilies te kook verlaag die voedingswaarde van die boilies so 'n goeie begin punt is so 90sek.
Die boilies moet altyd gevries word tensy ‘n kwaliteit preserveer middel gebruik word.
Die lys van bestandele wat by die Boilie Mengsels gevoeg kan word is baie groot en wissel geweldig afhangende van watse tipe boilie mens beoog om te maak bv. 'n frugte geur of 'n vis geur of selfs 'n kombinasie. 'n Mooi reeks poeiers en droë bestandele vir jou Boilie Mengsels kan verky word by hierdie internet bladen 'n reeks vloeistof geursels en aanlok middels kan by hierdie web-blad gekry word.
In Deel 2 leer mens presies hoe om die bestandele saam te voeg om uiteindelik jou eie boilies te kan maak.
Waar kan ek al die noodsaaklikhede koop om Boilies te maak?
Al die bestandhele en toerusting wat jy nodig het om jou eie boilies te maak is beskikbaar by hierdie webskakel.